शिवाजी पार्क से दिए अपने भाषण में उद्धव ठाकरे ने तंज कसते हुए कहा, "गाय नहीं मंहगाई, गोवध की बजाए बढ़ते दामों पर बात करिए."

उन्होंने गोवध, मंहगाई और फ़रीदाबाद में दलितों की हत्या समेत कई मुद्दों पर भाजपा को घेरा.

पिछले कुछ दिनों से दोनों ही पार्टियों में तल्खी बढ़ी है जबकि महाराष्ट्र में दोनों ही पार्टियों के गठबंधन वाली सरकार सत्तारूढ़ है.

मुंबई के उपनगर कल्याण में होने वाले महानगरपालिका चुनाव में बीजेपी और शिवसेना अलग-अलग लड़ रहे हैं.

समाप्त

इसकी वजह साफ है, पिछले विधानसभा चुनाव में बीजेपी ने अकेले लड़ते हुए ही बढ़त बनाई थी.

अगर कल्याण, थाने समेत पूरे कोंकण पट्टी में बीजेपी हार भी जाती है तो कोई फर्क नहीं पड़ने वाला क्योंकि ये शिवसेना के वर्चस्व वाले इलाके हैं.

लेकिन किसी वजह से शिवसेना हार जाती है तो यह शिवसेना के लिए चिंता का विषय होगा इसलिए वे सरकार में रहते हुए भी सरकार पर हमला करने को मजबूर है.

कल्याण में उत्तर भारतीय मजदूरों का बड़ा तबका रहता है जो लोकसभा में शिवसेना के साथ थे लेकिन अब वे बीजेपी के साथ चले गए हैं.

यह भी एक कारण है जिसकी वजह से शिवसेना सरकार के ख़िलाफ़ बोल रही है.

उत्तर भारतीय मतदाता अगर शिवसेना से कट रहा है तो शिवसेना के लिए जरूरी हो जाता है कि वे दादरी पर बयानबाजी के बहाने उसे रोके.

शिवसेना की सरकार के ख़िलाफ़ बयानबाजियों की वजह खुद का अस्तित्व बनाए रखने की जद्दोजेहद भी है ताकि महाराष्ट्र की स्थानीय राजनीति में उनकी प्रासंगिकता एक स्थानीय पार्टी के रूप में बनी रहे.

(वरिष्ठ पत्रकार प्रकाश दुबे से बीबीसी संवाददाता संदीप सोनी की बातचीत पर आधारित)

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
शिवसेना ने भाजपा पर हमला क्यों बोला